רומן ואודי שלום רב,

קראתי בענין רב את הפרקים ששלחתם לי, ואני מצרף את הקובץ עם תיקונים והערות, שאלות וכו'.

ההערות שלי נחלקות לשני סוגים:

* הערות סגנון, צורה ומבנה
* הערות תוכן

1. הערות וסוגיות סגנון, צורה ומבנה

- הכתיבה מעניינת, אבל דורשת עריכה לשונית כבדה, קיצור משפטים, ניקוד ופיסוק נכונים, הגהה וכו'.

- הערתי לכם בשוליים על כללים אחדים בכתיבה אקדמית:

- כל שם לועזי של אדם או מקום או מושג, מחייב לכתב בסוגריים את התעתיק הלועזי של השם, רצוי כפי שהוא נכתב באופן שאפשר יהיה למצא אותו ברשת אם יתעניין הקורא. זה לא חל על אישם כמו סטאלין או צ'רצ'יל כמובן, אבל ז'וקוב, קלמנסו, הנהר בקוריאה והכפר ברוסיה כן.

- המשפטים ארוכים לפעמים, מצאתי גם משפט של 6 שורות...

- מושגים מקצועיים: יש לשים בסוגריים גם כן את המושג כפי שהוא מקובל בספרות

- האיור שצורף לא מתאים למחקר ונדרש משהו ברור ותרשימי יותר

- רישום הערות השוליים והסימוכין בסדר בדרך כלל -אך יש בו גם השלמות ודיוק

- מיקום ההפניה להערה הוא בסוף משפט ולא ליד מילה באמצע.

1. הערות מבניות:

- כאשר אתם שולחים פרק או מקטע מהעבודה, צרפו תמיד את ראשי הפרקים המתוכננים כדי שיהיה לנגד עיני הקורא שיבוץ נכון של מה ששלחתם במבנה הכללי

- הקדמה למחקר היא קטע אישי, בו אתם מסבירים מהו המחקר בכמה משפטים, במה הוא עוסק, ומסבירים מדוע ניגשתם אליו

- ההקדמה כאן היא כבר חלק מהמבוא, שכולל בין השאר את מה שקראתם לו מקור ההשראה, שיטת המחקר, המתודולוגיה והרקע התיאורטי

- הרקע התיאורטי מציג את המסגרת המושגית בה מעוגן המחקר – ועל איזו ספרות הוא נשען

1. הערות תוכניות:

- יש הרבה מושגים שנדרש לבאר ולהסביר, כי או שהם תורגמו לא ברור או שהם שייכים לסגנון הפוסט-מודרני של מילים עמומות משהו למושגים שפוטים יותר – ראו בהערות הרבות ששאלתי עליהם שאלות

- יש הרבה עובדות, נתונים וציטוטים שאתם חייבים לציין מה המקור למה שכתבתם, מה הסימוכין לכל התיאורים של פרשיות רוני נומה, תמיר היימן ועלילותיו של גיורא איילנד. האם זה מקורות בעל פה של המספרים? האם יש כבר ספרים או מאמרים או פרסומים שניתן להישען עליהם או שאלו עמדות אישיות שסופרו לכם על ידי הנ''ל?

- יש פער עצום בין המסגרת התיאורטית שהיטבתם לאסמך, ובין הפרשיות המהוות דוגמאות לתיאוריות שאין להם בכלל סימוכין אקדמיים/מחקריים/ארכיוניים או בדומה להם, שכל קורא יוכל להגיע אליהם ולהתרשם בעצמו

בקיצור:

- אתם בדרך הנכונה

- חזקו את הגישה האקדמית לכתיבה, לסימוכין, למבנה

- תקנו לפי ההערות

- ובסוף רק תתנו לעריכה לשונית

בהצלחה רבה

יוסי